બસ, Extra-82નો આજ અર્થ છે કે ગુજરાતમાં ગત ચૂંટણી કરતાં વધારાના 82 લાખ કરતા વધુ મત પડ્યાં છે અને આ Extra-82 મુદ્દે ભાજપ અને કોંગ્રેસ બંને પોત-પોતાના દાવાઓ કરી રહ્યાં છે, પરંતુ જ્યાં સુધી માહોલ અને અટકળોનો સંબંધ છે, તો ભાજપ Extra-82ને લઈને ખૂબ જ ઉત્સાહમાં છે. ભાજપના વડાપ્રધાન પદના ઉમેદવાર નરેન્દ્ર મોદી સહિત મોટાભાગના નેતાઓ દાવો કરે છે કે Extra-82નો ફાયદો ભાજપને જ થશે. કેટલાંક નેતાઓ તો ભાજપને તમામ 26 બેઠકો મળવાનો પણ દાવો કરી રહ્યાં છે. બીજી બાજુ કોંગ્રેસ સ્વાભાવિક રીતે જ Extra-82ને ગુજરાતમાં મોદી સરકાર વિરુદ્ધ થયેલ મતદાન કહી રહી છે.